Achomharc arna thabhairt an 20 Feabhra 2023 ag PNB Banka AS in aghaidh bhreithiúnas na Cúirte Ginearálta (an Ceathrú Dlísheomra, Comhdhéanamh Méadaithe) a tugadh an 7 Nollaig 2022 i gCás T-275/19, PNB Banka v ECB
(Cás C-99/23 P)
Teanga an cháis: an Béarla
Páirtithe
Achomharcóir: PNB Banka AS (ionadaí: O. Behrends, Rechtsanwalt)
Páirtithe eile sna himeachtaí: An Banc Ceannais Eorpach (BCE), an Coimisiún Eorpach
An t-ordú atá á lorg
Iarann an t-achomharcóir ar an gCúirt Bhreithiúnais:
an breithiúnas atá faoi achomharc a chur ar leataobh;
cinneadh an BCE, ar tugadh fógra dó i litir ón 14 Feabhra 2019, cigireacht ar an láthair a dhéanamh ag áitreabh an achomharcóra a dhearbhú a bheith ar neamhní;
a ordú don BCE costais an achomharcóra agus costais an achomhairc seo a íoc, agus
a mhéid nach bhfuil an Chúirt Bhreithiúnais in ann rialú a dhéanamh ar an tsubstaint, an cás a tharchur ar ais chuig an gCúirt Ghinearálta.
Saincheisteanna dlí agus príomhargóintí
Mar thaca leis an achomharc, maíonn an t-achomharcóir saincheist dlí amháin lena líomhnaítear go bhfuil an breithiúnas faoi achomharc lochtach ó thaobh nós imeachta de toisc nár dhéileáil an Chúirt Ghinearálta go cuí leis an tsaincheist maidir le hionadaíocht an achomharcóra i gcomhthéacs an nós imeachta os comhair na Cúirte Ginearálta.
Rinne an Chúirt Ghinearálta earráid nuair a ghlac sí leis nach fadhb í saincheist maidir le sláine an nós imeachta os comhair na Cúirte Ginearálta chomh fada agus is féidir a áitiú nach mbeadh an fhadhb ann dá gcomhlíonfadh an Laitvia, go hipitéiseach, a cuid oibleagáidí. Mar sin sháraigh sí an prionsabal nach ceart do chosaint dhlíthiúil a bheith teoiriciúil agus míthreorach amháin agus ar an gcaoi sin sháraigh sí Airteagal 47 den Chairt.
PV_C_ARR_GA
____________